IDA eKZN ixoshe ikhansela 'elibozayo' | News24IDA eKZN ixoshe ikhansela 'elibozayo'Durban – IDemocratic Alliance KwaZulu Natal ikhombe indlela ikhansela layo ngenxa yokuba isahluleki ekuqhubeni umsebenzi walo ngokusho kwaleli qembu ngoLwesihlanu.USihlalo waleli qembu esifundazweni uHaniff Hoosen uthe iqembu lihoxise ubulungu bekhansela laseXobho uDerek Ram ngemuva kwezinyanga kunezikhalazo ngaye ngokungaqhubi kahle umsebenzi wakhe.“Kwenziwe imizamo eyahlukene ukusiza leli khansela, ikomidi le-DA lokuqondisa izigwegwe lifinyelele ekuthatheni isinqumo sokuthi uyehluleka ukuqhuba umsebenzi wakhe njengekhansela elivotelwe umphakathi,” kusho uHoosen.Uthe ngaphandle kokuhluleka emsebenzini wakhe wokuvotelwa umphakathi uRam kuningi nokunye obekumhlula emsebenzini abejutshwe wona.OLUNYE UDABA:Owe-EFF ubanjwe yingoduso ibhulukwe liphansi, enentombi“Kunemibiko obekumele ayidlulise kodwa engayidlulisi, eminye yale mibiko sekuphele cishe unyaka engayidlulisile. Ubehluleka nokuzimbandakanya nasemisebenzini yeqembu."Ngamafuphi ubengumuntu okunzima ukusebenza naye.”Eziphendulela uRam uthe akakhonjwanga indlela kodwa uyena osulile.“Bakhuluma into engawenzi umqondo, imina osulile emasontweni amabili adlule ngoba bengingagculisekile.”Uqhube wathi ubengelona ikhansela ngokugcwele njengoba ebenayo eminye imisebenzi abeyenza.
